जिगोलो सर्विस के नाम पर लोगों को करते थे ब्लैकमेल; एस्कॉर्ट वेबसाइट से फंसाते थे ग्राहक
हरियाणा की गुरुग्राम पुलिस ने दो ऐसे शातिर लोगों को गिरफ्तार किया है, जो फर्जी पत्रकार और पुलिस कर्मी बन कर जिगोलो सर्विस मुहैया करवाने के नाम पर ब्लैकमेलिंग का धंधा चला रहे थे। दोनों को पुलिस ने जयपुर से दबाेचा। वारदात में प्रयुक्त कार
हरियाणा की गुरुग्राम पुलिस ने दो ऐसे शातिर लोगों को गिरफ्तार किया है, जो फर्जी पत्रकार और पुलिस कर्मी बन कर जिगोलो सर्विस मुहैया करवाने के नाम पर ब्लैकमेलिंग का धंधा चला रहे थे। दोनों को पुलिस ने जयपुर से दबाेचा। वारदात में प्रयुक्त कार को भी जब्त कर लिया गया है। पुलिस अब इनको रिमांड पर लेकर इनके ब्लैकमेलिंग के धंधे की तह तक जाने के प्रयास में है। कितने लोगों को शिकार बना चुके हैं, पता लगाया जा रहा हे।
गुरुग्राम में एसीपी क्राइम वरुण दहिया ने बताया कि एक व्यक्ति ने थाना सदर में शिकायत दी थी कि एक पत्रकार और एक पुलिस कर्मी ने उसे सेक्सटॉर्शन के झूठे मामले में फंसाकर ठग लिया है। मामले की गम्भीरता को देखते हुए पुलिस ने एक टीम गठित कर तफ्तीश शुरू कर दी।
पुलिस टीम ने 2 युवकों को गिरफ्तार किया। इनकी पहचान मोहित टांक और देवकी नन्दन के रूप में हुई। मोहित टांक फर्जी पत्रकार बनकर और देवकी नंदन फर्जी पुलिस वाला बनकर वारदात को अंजाम दिया करते थे।
एस्कॉर्ट साइट से तलाशते थे शिकार
एसीपी क्राइम की माने तो एस्कॉर्ट वैबसाइट के माध्यम से ये आरोपी लोगो को शिकार बनाते थे।आरोपी इतने शातिर थे की फर्जी पुलिस कर्मी और फर्जी पत्रकार बन कर किसी भी थाने के बाहर खड़े होकर लोगो के साथ ठगी करते थे।
ऐसे देते थे वारदात को अंजाम
एसीपी वरुण दहिया ने बताया कि मोहित टांक पहले जयपुर में गाइड का काम किया करता था। कुछ समय बाद मोहित एक पोर्टल चैनल के संपर्क में आया और लोगों के स्टिंग ऑपरेशन करने लगा । मोहित की इंग्लिश बहुत अच्छी थी। इसका फ़ायदा उठाकर लोगो को जाल में फांस लेता।
इसके बाद ब्लैकमेल का खेल शुरू होता था। गुरुग्राम के सेक्टर 39 में इन लोगों ने ठगी की वारदात को अंजाम दिया था। देवकी नंदन फर्जी पुलिस वाला बनकर लोगों को डराता था। जो लोग इनके चंगुल में फंस जाते थे, उन्हें डर दिखाकर उनसे रुपए ऐंठते थे।
जयपुर से हुई गिरफ्तारी
पुलिस का कहना है कि दोनों ने अभी तक अलग अलग जगहों पर बहुत सी वारदात को अंजाम दिया है। गुरुग्राम पुलिस ने इन दोनों शातिर आरोपियों को जयपुर से गिरफ़्तार किया है। इस पूरे मामले में अब तक 3 आरोपियों गिरफ़्तार किया जा चुका है। पुलिस गिरफ्तार आरोपियों को रिमांड पर लेने की तैयारी में जुट गई है,जिससे इनकी क्राइम कुंडली को खंगाला जा सके और यह पता लगाया जा सके कि ये लोग कितने लोगों को ठगी का शिकार बना चुके है।